Palazzo Riale 'e Napule

'O Palazzo Riale 'e Napule, è una r'ê quattro resedenze d'ê Burbone 'e Napule nzieme c'ô Palazzo 'e Capemonte, 'a Reggia 'e Caserta e 'a Reggia 'e Puortece e se trova 'int'a Piazza Plebiscito. 'O palazzo fuje custruito sutt'ê ddirettive 'e ll'archetetto Domenico Fontanta p'â viseta d'ô 'e Spagna Filippo III ca mperò nun nce fuje. 'O palazzo remanette 'a residenza afficiale d'â famiglia riale nfin'ô XVIII seculo quanno fuje spustata a Caserta pe' se puté meglio defennere.

Storia
'O palazzo fuje adificato 'ncap'ô stesso luoco arrò se truvava n'âtu palazzo d'ê vicerré spagnuole custruito cenquant'anne primma pe' vuluntà 'e Pedro 'e Tuledo. Ll'opera fuje affedata 'n prencipio a ll'archetetto rummano Domenico Fontana, ca êva faticato pure p'ô papa Sisto V, 'int'ô 1600, pe' truvà scompetura e uso cu' Luigi Vanvitelli 'int'ô 1700. 

A ll'anno 1734 resale 'a trasuta d'ê Burbone 'int'ô palazzo, quanno nce fuje 'o spusalizzio d'ô rre Carlo III 'e Spagna, tanno suvrano 'e Napule, c'â princepessa Maria Amalia 'e Sassonia. A chesta data resale pure na nuova staggione 'e ffatiche 'int'â Reggia, cuntenuate e 'ntensefecate pure c'ô regno 'e ll'arede 'e Carlo [[Ferdinando I de Ddoje Sicilie|Ferdinando]], ca purtajeno â custruzzione 'e nu triatro 'n lloco d'â vecchia sala d'ô periudo viceriale, comme pure 'o cumpletamiento d'â facciata a mmare. Ancora 'ncap'â seconna metà d'ô XVIII seculo fuje adificato nu vraccio nuovo'' vierzo 'o Castiello Nuovo.  

Murat llo facette decurà cu' mutive neoclassece; a ll'anno 1837 'o palazzo fuje dammaggiato pe' n'encendio e restaurato da ll'archetetto Gaetano Genovese c'aggrannì a struttura 'e scomputaje na nuova "Ala d'ê ffeste". 'Int'ô fernì d'ô XIX seculo ll'arcate chiuse 'e ll'affacciata pruggettata da Vanvitelli fujeno sustituite cu' logge e statule d'ê rre 'e Napule: Ruggiero II 'e Sicilia,  Federico II, Carlo d'Angiò, Alfunso V d'Aragona, Carlo V d'Asburgo, Carlo III 'e Burbone, Gioacchino Murat e Vittorio Emanuele II primmo rre d'Italia. 

'A siconda guerra munniale purtaje a gruosse dammagge ô palazzo tanto da purtà a nu massiccio restauro fernuto 'ncap'ô 1968.

 Vvoce pariente 
Regno 'e Napule
Regno d''e Ddoje Sicilie
Museo 'e Capemonte
Reggia 'e Caserta
Burbone 'e Napule

Categurìa:Monumente 'e Napule
Categurìa:Storia
Categurìa:Regno d"e Ddoje Sicilie